הַרְחֵק בִּסְפִינַת הָאָנָטוֹמְיָה הַכְּבֵדָה

אִמָּא מְפַתָּה אֶת הַצִּפּוֹר לָשֶׁבֶת

אִמָּא מְפַתָּה אֶת הַצִּפּוֹר לָקוּם

הַרְחֵק בְּעֹמֶק חַיָּה שֶׁהֶעֶלְתָה חֲלֻדָּה

אִמִּי נוֹעֶצֶת בִּי אֶת פִּגְיוֹן הַזֶּהוּת

בְּתוֹךְ חוֹר הַמָּוֶת, תְּעָלַת הַלֵּדָה.

עַל הַשָּׁנִים בְּנוֹת קַיִן

וְאַתֶּן נָעוֹת וְנָדוֹת

עַל קִלְלַת בְּנוֹת קַיִן

עַל הָאוֹתוֹת אַתֶּן בּוֹכוֹת.

נְגוּעָה בַּסִּימָן

אֲנִי רוֹצָה כָּעֵת לָבוֹא בַּסֵּפֶר

לְרַוֵּחַ לָכֶן בְּאֶצְבְּעוֹת בְּשָׂרִי

מָקוֹם

בֵּין הַשֵּׁמוֹת.

**עכשיו**

שֶׁעֲטִינֵי הַחוֹל נִצְמָדִים אֶל צִמְאוֹנָהּ

שֶׁצִּפֳּרִים מַהְבִּילוֹת נוֹשֽׁרוֹת מִשְּׂעָרָהּ

(עַכֽשָׁו)

שֶׁכּוֹכָבִים מֽרַקְּדִים כּֽבָר לֺא עוֹגֽנִים בַּחֲלוֹמָהּ

יַלְדֵי פּֽלָאִים מֽצַחֲקִים נִתָּקִים מִכַּף יָדָהּ

(עַכֽשָׁו)

[שֶׁתּוֹעֲפוֹת בָּשָׂר מִתְרַחֲקוֹת מִמֶּנָּה תַּחַת שֶׁמֶשׁ הֲלוּמָה

שֶׁלַּהֲקָה שֶׁל חֲתוּלֵי זֶבֶל נִמֽלֶטֶת מֵרֹאשָׁהּ

(עַכֽשָׁו)

שֶׁכּֽבָר סָחֲטָה אֶת כָּל תָּאֵי הָעֹנֶג לְזָרָא

זַרֽעֵי הַמֽאַהֲבִים נִרֽקָבִים בּֽתוֹך בִּטֽנָהּ

(עַכֽשָׁו)

שֶׁכָּל הַשַּׁבָּתוֹת נֶעֱמָדוֹת מוּלָהּ בְּצִפִּיָּה

שֶׁכֶּלֶב בַּיִת מֽלַקֵּק לָהּ אֶת הָאַכֽזָבָה

(עַכֽשָׁו)

שֶׁחוּט הַהִשָּׁנוּת מְלַפֵּף אֶת עֲתִידָהּ

הַסִּבָּה לֽלֺא סִבָּה מְהַגֶּרֶת מִמֹּחָהּ

(עַכֽשָׁו)

שֶׁלִּבְבוֹת חֲזִיר מִשֽׁתַּלֽשֽׁלִים בְּמִטֽבָּחָהּ

וְרַק נָשִׁים עִם רֶחֶם שֶׁהִשֽׁחִיר מֻתָּרוֹת בּֽתוֹך בֵּיתָהּ

(עַכֽשָׁו)

שֶׁכּֽבָר מֵתָה וֽנוֹלְדָה וּכֽבָר מֵתָה וֽנוֹלְדָה וּכֽבָר מֵתָה ֽונוֹלְדָה בָּהּ הַתִּקְוָה

תֹּאהַב אוֹתָהּ. תֹּאהַב אוֹתָהּ. תֹּאהַב אוֹתָהּ.

**הים הגדול**

שָׁכַחְתְּ לְסַפֵּר לִי

עַל עִדַּן הַתַּנִּינִים הַלְּבָנִים,

עֵת הַשֶּׁמֶשׁ הִשְׁחִירָה נִבְלְעָה בָּרְקִיעִים.

שָׁכַחְתְּ לֹא סִפַּרְתְּ לִי

אֵיךְ גָּבַר הַכֵּהֶה וְנִפְעַר הֶעָמֹק

וְנֶחְפַּזְתְּ לְהַחְבִּיא מַחְלָפוֹת בֵּין צְמָחִים

אֵיךְ הַמַּיִם רַבּוּ וְטָמַנְתְּ אֶת קוֹלֵךְ

מְנַסָּה לְצוֹתֵת בְּגוּפֵךְ לְהִפּוּך הַתְּהוֹם

וּפָסַעְתְּ רְטֻבָּה בַּדִּמְיוֹן בְּחֻפַּת הָעוֹנוֹת

וְהִכֵּית בְּרַגְלַיִךְ בַּעֲפַר אֲדָמָה לְפַלֵּס זִכְרוֹנֵךְ מִתּוֹךְ הַסּוּפָה

וְהִכֵּית

וּמִנֶּגֶד מְקוֹם זִמּוּן הַיּוֹנִים.

שָׁכַחְתְּ

לא סִפַּרְתְּ

אֵיךְ אַחֲרֵי הַמַּבּוּל כְּשֶׁהַגֶּשֶׁם נִכְלָא,

וְהַמֹּחַ נִפְלַט בָּאַחַת אֶל פִּסְגַּת אֲרָרָט

שִׁבְרֵי סְפִינָה שָׁטוּ מַטָּה לְאַט

בְּזַרְעוֹ שֶׁל אָבִיךְ

מְפַלְּסִים אֶת דַּרְכָּם

אֶל הַיָּם הַגָּדוֹל.